Un projecte d’investigació de la UV descobreix un relleu funerari d’una tomba monumental a la Necròpoli de Porta Sarno de Pompeia

## Un projecte d’investigació de la UV descobreix un relleu funerari d’una tomba monumental a la Necròpoli de Porta Sarno de Pompeia

El relleu funerari trobat a Pompeia.

Un relleu funerari d’una parella, home i dona, a mida gairebé real, corresponent a una tomba monumental a la necròpoli de Porta Sarno a Pompeia, ha emergit durant una excavació arqueològica, en el marc del projecte d’investigació ‘Investigating the Archaeology of Death in Pompeii’, realitzat per la Universitat de València, en col·laboració amb el Parc Arqueològic de Pompeia i sota la direcció científica del professor Llorenç Alapont i ÁTROPOS, el grup d’investigació en cultura de la mort de la UV.

Les dues escultures en alt relleu han estat traslladades al Palestra gran de les excavacions per iniciar la seua restauració i seran una de les peces destacades a l’exposició ‘Ser dona a l’antiga Pompeia’, que s’inaugurarà el pròxim 16 d’abril al Parc Arqueològic de Pompeia. El públic podrà observar al mateix temps els delicats treballs de restauració, que es realitzaran durant l’exposició.

L’àrea investigada des de juliol de 2024 correspon a una zona excavada als anys noranta per a la construcció de la doble via de la Circumvesuviana.

Les excavacions de 1998 ja havien registrat la presència de més de 50 sepultures per cremació, marcades per esteles i un monument funerari amb arc. Les recents investigacions han tret a la llum una tomba monumental composta per un gran mur amb diversos nínxols coronats per un relleu d’una figura femenina i una altra masculina, possiblement una parella d’esposos.

El simbolisme dels accessoris esculpits de la dona podria identificar-la com a una sacerdotessa de Ceres. La qualitat del tallat en les escultures i les seues característiques arcaiques suggereixen una datació al període tardà de la República.

“Aquesta campanya és una ocasió valuosa per ampliar les investigacions i les activitats de valorització a l’àrea fora de les muralles de Pompeia”, subratlla el director del Parc, **Gabriel Zuchtriegel**. “Gràcies a la col·laboració de la Universitat de València, a la qual també devem el descobriment, fa alguns anys, de la Tomba de **Marco Venerio Secundio** a la mateixa àrea, ha estat possible treballar en un projecte multidisciplinari que ha implicat en les seues diverses fases diferents professionals, entre ells arqueòlegs, arquitectes, restauradors i antropòlegs”.

La vicerrectora de Cultura i Societat, **Ester Alba**, assenyala que “des de la Universitat de València estem molt satisfets d’aquesta col·laboració amb el Parc Arqueològic de Pompeia i amb els resultats obtinguts en les diferents campanyes arqueològiques, com mostra este excepcional descobriment. Esta col·laboració s’intensificarà a través d’un conveni de col·laboració que permetrà noves accions conjuntes en l’àmbit cultural, formatiu i museogràfic. Entre estes accions es contemplen microcredencials, exposicions, cursos i activitats dins de la ruta europea Aromassalutis.eu”.

Més informació:

* Article de Llorenç Alapont et al, publicat hui a l’E-Journal de les excavacions de Pompeia.

Arxivat en:
Patrimoni Cultural
, Cultura

## Altres Notícies

La Universitat de València col·labora amb l’arquitecte Miguel Arraiz a portar el dol valencià per la dana al desert de Nevada

La Universitat celebra aquest divendres la cerimònia de certificació oficial de la Ruta Europea de les Farmàcies Històriques i Jardins Medicinals

La Universitat de València organitza un seminari sobre el patrimoni en la millora de les condicions de vida

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar